
Către



Comisia pentru buget, finanţe şi bănci





AVIZ

asupra propunerii legislative privind scutirea de la plata taxei pe valoarea adăugată a lucrărilor de investiţii, de reparaţii capitale şi reparaţii curente în sistemul învăţământului de stat şi în cel particular acreditat

În conformitate cu prevederile art.86 din Regulamentul Camerei Deputaţilor, Comisia pentru învăţământ, ştiinţă, tineret şi sport a fost sesizată spre dezbatere şi avizare cu propunerea legislativă privind scutirea de la plata taxei pe valoarea adăugată a lucrărilor de investiţii, de reparaţii capitale şi reparaţii curente în sistemul învăţământului de stat şi în cel particular acreditat, trimisă cu adresa nr.242 din 30 septembrie 1999.

Potrivit prevederilor art.57 din Regulamentul Camerei Deputaţilor, Comisia pentru învăţământ, ştiinţă, tineret şi sport a examinat proiectul de lege menţionat mai sus, în şedinţa din 10 noiembrie 1999.

În urma dezbaterilor, Comisia a hotărât cu unanimitate de voturi să nu acorde aviz favorabil acestei propuneri legislative, întrucât reglementările propuse sunt rezolvate parţial prin art.171 din Legea învăţământului nr.84/1995.

